CELEX: 32022R0556
Language: bg
Date: 2022-04-01 00:00:00
Title: Регламент за изпълнение (ЕС) 2022/556 на Комисията от 1 април 2022 година относно класирането на някои стоки в Комбинираната номенклатура

7.4.2022   
               
               
                  BG
               
               
                  Официален вестник на Европейския съюз
               
               
                  L 108/13
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/556 НА КОМИСИЯТА
         от 1 април 2022 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и за всяка друга номенклатура, която изцяло или частично се основава на нея или с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 1 април 2022 година.
            
               
                  За Комисията,
               
               
                  от името на председателя,
               
               Gerassimos THOMAS
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Комплект, описан като „композитна система за дентални поправки“, представен за продажба на дребно в картонена кутия, в която са представени всички елементи, заедно с указанията за употреба.
                        Комплектът се състои от:
                     
                     
                        3006 40 00 
                     
                     
                        Класирането се определя от общи правила 1, 3, буква б) и 6 за тълкуване на Комбинираната номенклатура, от забележка 4, буква е) към глава 30 и от текстовете на кодове по КН 3006  и 3006 40 00 .
                        Изключва се класиране в позиция 9021 , тъй като продуктът не е предварително произведен продукт (като коронка), който наподобява увредена част на тялото (вж. също Обяснителните бележки към Хармонизираната система за позиция 9021 , раздел III, първата алинея и част Б, точка 4 и първото изречение от втора алинея).
                        Композитните материали, с които са запълнени спринцовките, са компонентите, които придават основния характер на комплекта. Те могат да се използват в зъболечението като материали за запълване на зъби, които са включени в позиция 3006  (забележка 4, буква е) към глава 30, вж. също горепосочената обяснителна бележка към Хармонизираната система за позиция 9021 , раздел III, част Б, първото изречение от втора алинея).
                        Изключва се класиране в позиция 3824  и в позиция 3906 , тъй като продуктът е по-конкретно обхванат от текста на забележка 4, буква е) към глава 30 като материал за запълване на зъби.
                        Следователно продуктът трябва да бъде класиран в код по КН 3006 40 00  като други материали за запълване на зъби.
                     
                  
                        
                                    —
                                 
                                 
                                    непрозрачни пасти
                                 
                              
                     
                        (2×2 ml),
                     
                  
                        
                                    —
                                 
                                 
                                    дентинови, цервикални, инцизални, полупрозрачни пасти
                                 
                              
                     
                        (4×4 g),
                     
                  
                        
                                    —
                                 
                                 
                                    фотополимеризиращ праймер за метал (Metal Photo Primer)
                                 
                              
                     
                        (1×7 ml),
                     
                  
                        
                                    —
                                 
                                 
                                    четка (1 дръжка + 10 върха),
                                 
                              
                                    —
                                 
                                 
                                    съдове за еднократна употреба,
                                 
                              
                                    —
                                 
                                 
                                    хартиена подложка,
                                 
                              
                                    —
                                 
                                 
                                    капак за защита от светлина.
                                 
                              
                  
                        Пастите, които са композитни материали, са на основата на метакрилати и неорганичен пълнител и са представени в готови за употреба спринцовки.
                        Фотополимеризиращият праймер за метал е слепваща течност, която свързва металите и композитните материали.
                        Компонентите на комплекта са представени, за да бъдат използвани заедно в зъболечението за производство на коронки (временни и постоянни), мостове, вставки (инлеи, онлеи), фасети и коронки на предните зъби, както и за поправяне на зъбни възстановявания и като материали за запълване на зъби.